CELEX: 32015R0861
Language: fi
Date: 2015-06-03 00:00:00
Title: Komission täytäntöönpanoasetus (EU) 2015/861, annettu 3 päivänä kesäkuuta 2015, kaliumjodidin, vedettömän kalsiumjodaatin ja pinnoitetun rakeistetun vedettömän kalsiumjodaatin hyväksymisestä kaikkien eläinlajien rehun lisäaineina (ETA:n kannalta merkityksellinen teksti)

4.6.2015   
            
            
               FI
            
            
               Euroopan unionin virallinen lehti
            
            
               L 137/1
            
         KOMISSION TÄYTÄNTÖÖNPANOASETUS (EU) 2015/861,
   annettu 3 päivänä kesäkuuta 2015,
   kaliumjodidin, vedettömän kalsiumjodaatin ja pinnoitetun rakeistetun vedettömän kalsiumjodaatin hyväksymisestä kaikkien eläinlajien rehun lisäaineina
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.
            
         
               (2)
            
            
               Kaliumjodidi ja vedetön kalsiumjodaatti hyväksyttiin ilman aikarajoitusta direktiivillä 70/524/ETY, sellaisena kuin se on muutettuna komission asetuksella (EY) N:o 1459/2005 (3). Kyseiset tuotteet kirjattiin sen jälkeen rehujen lisäaineita koskevaan rekisteriin olemassa olevina tuotteina asetuksen (EY) N:o 1831/2003 10 artiklan 1 kohdan mukaisesti.
            
         
               (3)
            
            
               Asetuksen (EY) N:o 1831/2003 10 artiklan 2 kohdan sekä 7 artiklan mukaisesti on toimitettu hakemuksia, joka koskivat kaliumjodidin ja vedettömän kalsiumjodaatin uudelleenarviointia kaikkien eläinlajien rehun lisäaineina. Lisäksi on toimitettu 10 artiklan 2 kohdan mukainen hakemus, joka koski kalvopäällysteisessä raemuodossa olevan vedettömän kalsiumjodaatin uudelleenarviointia kaikkien eläinlajien rehun lisäaineena. Kaikkien kolmen jodiyhdisteen osalta hakijat pyysivät, että nämä lisäaineet luokitellaan lisäaineluokkaan ”ravitsemukselliset lisäaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 19 päivänä toukokuuta 2014 antamissaan lausunnoissa (4)
                   (5)
                   (6)
                   (7), ettei kaliumjodidilla, vedettömällä kalsiumjodaatilla ja raemuodossa olevalla vedettömällä kalsiumjodaatilla ehdotettujen käyttöedellytysten mukaisesti rehussa käytettyinä ole haitallisia vaikutuksia eläinten terveyteen, ihmisten terveyteen eikä ympäristöön.
            
         
               (5)
            
            
               Elintarviketurvallisuusviranomainen totesi myös, että kaliumjodidi, vedetön kalsiumjodaatti ja pinnoitettu rakeistettu vedetön kalsiumjodaatti ovat tehokkaita jodin lähteitä asianomaisille kohdelajeille eikä käyttäjille aiheudu turvallisuusongelmia, kunhan asianmukaiset suojatoimenpiteet toteutetaan. Elintarviketurvallisuusviranomainen katsoo, etteivät erityiset markkinoille saattamisen jälkeistä seurantaa koskevat vaatimukset ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmää koskevan raportin.
            
         
               (6)
            
            
               Kaliumjodidin, vedettömän kalsiumjodaatin ja pinnoitetun rakeistetun vedettömän kalsiumjodaatin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisten aineiden ja valmisteiden käyttö tämän asetuksen liitteessä kuvatulla tavalla olisi hyväksyttävä.
            
         
               (7)
            
            
               Koska turvallisuussyyt eivät edellytä, että kaliumjodidin, vedettömän kalsiumjodaatin ja pinnoitetun rakeistetun vedettömän kalsiumjodaatin käyttöä koskeviin edellytyksiin tehtäviä muutoksia alettaisiin soveltaa välittömästi, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.
            
         
               (8)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”hivenaineyhdisteet” kuuluvat, liitteessä eritellyt aineet eläinten ruokinnassa käytettävinä lisäaineina kyseisessä liitteessä vahvistetuin edellytyksin.
   2 artikla
   Asetuksen (EY) N:o 1459/2005 muuttaminen
   Poistetaan komission asetuksen (EY) N:o 1459/2005 liitteessä olevasta E 2 Jodi-I:een liittyvästä kohdasta kohdat ”Kaliumjodidi” ja ”Vedetön kalsiumjodaatti”.
   3 artikla
   Siirtymätoimenpiteet
   1.   Sallitaan kaliumjodidin ja vedettömän kalsiumjodaatin, jotka on hyväksytty direktiivillä 70/524/ETY, ja niitä sisältävien esiseosten, jotka on valmistettu ja varustettu merkinnöillä ennen 24 päivää joulukuuta 2015 ennen 24 päivää kesäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   2.   Sallitaan 1 kohdassa tarkoitettuja aineita sisältävien rehuaineiden ja rehuseosten, jotka on valmistettu ja varustettu merkinnöillä ennen 24 päivää kesäkuuta 2016 ennen 24 päivää kesäkuuta 2015 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat. Muille kuin elintarviketuotantoeläimille tarkoitetun rehun osalta ensimmäisessä virkkeessä tarkoitettu tuotanto- ja merkitsemisaika päättyy 24 päivänä kesäkuuta 2017.
   4 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 3 päivänä kesäkuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).
   
      (3)  Komission asetus (EY) N:o 1459/2005, annettu 8 päivänä syyskuuta 2005, eräiden hivenaineiden ryhmään kuuluvien rehun lisäaineiden hyväksymisedellytysten muuttamisesta (EUVL L 233, 9.9.2005, s. 8).
   
      (4)  EFSA Journal 2013; 11(2):3099.
   
      (5)  EFSA Journal 2013; 11(2):3100.
   
      (6)  EFSA Journal 2013; 11(2):3101.
   
      (7)  EFSA Journal 2013; 11(3):3178.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut varaukset
               
               
                  Hyväksynnän voimassaolo päättyy
               
            
                  Alkuaineen (I) pitoisuus mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: hivenaineyhdisteet
                  
               
            
                  3b201
               
               
                  —
               
               
                  Kaliumjodidi
               
               
                  
                     Lisäaineen koostumus
                  
                  Kaliumjodiitti ja kalsiumstearaatti, jauheena, sisältää vähintään 69 % jodia
                  
                     Tehoaineen kuvaus
                  
                  Kaliumjodidi
                  Kemiallinen kaava: KI
                  CAS-numero: 7681-11-0
                  
                     Analyysimenetelmät
                      (1)
                  
                  Kaliumjodidin määrittäminen rehun lisäaineesta:
                  
                              —
                           
                           
                              Titrimetria – Food Chemicals Codex monograph; tai
                           
                        
                              —
                           
                           
                              Titrimetria – European Pharmacopoeia monograph (Eur.Ph. 6 01/2008:0186).
                           
                        Kaliumin kokonaismäärän määrittäminen rehun lisäaineesta:
                  
                              —
                           
                           
                              Atomiabsorptiospektrometria AAS (EN ISO 6869:2000); tai
                           
                        
                              —
                           
                           
                              Induktiivisesti kytkettyyn plasmaan perustuva atomiemissiospektrometria, ICP-AES (EN 15510:2007).
                           
                        Jodin kokonaismäärän määrittäminen esiseoksissa, rehuaineissa ja rehuseoksissa:
                  
                              —
                           
                           
                              Induktiivisesti kytkettyyn plasmaan perustuva massaspektrometria, ICP-MS (EN 15111:2007).
                           
                        
               
                  Kaikki lajit
               
               
                  —
               
               
                  —
               
               
                  Hevoseläimet: 4 (yhteensä)
                  Maidontuotantoon tarkoitetut märehtijät ja munivat kanat: 5 (yhteensä)
                  Kalat: 20 (yhteensä)
                  Muut eläinlajit tai –ryhmät 10 (yhteensä)
               
               
                  
                              1.
                           
                           
                              Lisäaine on sekoitettava rehuseokseen esiseoksena.
                           
                        
                              2.
                           
                           
                              Kaliumjodidia saa saattaa markkinoille ja käyttää valmisteesta koostuvana lisäaineena.
                           
                        
                              3.
                           
                           
                              Suojatoimenpiteet on toteutettava niiden kansallisten asetusten mukaisesti, joilla EU:n työterveys- ja työturvallisuuslainsäädäntö, mukaan lukien neuvoston direktiivit 89/391/ETY (2), 89/656/ETY (3), 92/85/ETY (4) ja 98/24/EY (5), on pantu täytäntöön. Käsittelyn aikana on käytettävä suojakäsineitä, hengityssuojaa sekä silmien suojainta neuvoston direktiivin 89/686/ETY (6) mukaisesti.
                           
                        
                              4.
                           
                           
                              Lisäaineen ja esiseosten käyttöohjeissa on mainittava varastointia ja stabiiliutta koskevat edellytykset.
                           
                        
                              5.
                           
                           
                              Suositeltu jodin kokonaisenimmäispitoisuus täysrehuissa:
                              
                                          —
                                       
                                       
                                          hevoseläimille 3 mg/kg,
                                       
                                    
                                          —
                                       
                                       
                                          koirille 4 mg/kg,
                                       
                                    
                                          —
                                       
                                       
                                          kissoille 5 mg/kg,
                                       
                                    
                                          —
                                       
                                       
                                          maidontuotantoon tarkoitetuille märehtijöille 2 mg/kg ja
                                       
                                    
                                          —
                                       
                                       
                                          muniville kanoille 3 mg/kg.
                                       
                                    
                        
               
                  24. kesäkuuta 2025
               
            
                  3b202
               
               
                  —
               
               
                  Vedetön kalsiumjodaatti
               
               
                  
                     Lisäaineen koostumus
                  
                  Vedetön kalsiumjodaatti, jauheena, sisältää vähintään 63,5 % jodia
                  
                     Tehoaineiden ominaispiirteiden kuvaus
                  
                  Kemiallinen kaava: Ca(IO3)2
                  
                  CAS-numero: 7789-80-2
                  
                     Analyysimenetelmät
                      (1)
                  
                  Kalsiumjodaatin määrittäminen rehun lisäaineesta:
                  
                              —
                           
                           
                              Titrimetria – Food Chemicals Codex monograph; tai
                           
                        
                              —
                           
                           
                              Titrimetria – European Pharmacopoeia monograph (Eur.Ph. 6 01/2008:20504).
                           
                        Kalsiumin kokonaismäärän määrittäminen rehun lisäaineesta:
                  
                              —
                           
                           
                              Atomiabsorptiospektrometria AAS (EN ISO 6869:2000); tai
                           
                        
                              —
                           
                           
                              Induktiivisesti kytkettyyn plasmaan perustuva atomiemissiospektrometria, ICP-AES (EN 15510:2007).
                           
                        Jodin kokonaismäärän määrittäminen esiseoksissa, rehuaineissa ja rehuseoksissa:
                  
                              —
                           
                           
                              Induktiivisesti kytkettyyn plasmaan perustuva massaspektrometria, ICP-MS (EN 15111:2007).
                           
                        
               
                  Kaikki lajit
               
               
                  —
               
               
                  —
               
               
                  Hevoseläimet: 4 (yhteensä)
                  Maidontuotantoon tarkoitetut märehtijät ja munivat kanat: 5 (yhteensä)
                  Kalat: 20 (yhteensä)
                  Muut eläinlajit tai –ryhmät 10 (yhteensä)
               
               
                  
                              1.
                           
                           
                              Lisäaine on sekoitettava rehuseokseen esiseoksena.
                           
                        
                              2.
                           
                           
                              Vedetöntä kalsiumjodaattia saa saattaa markkinoille ja käyttää valmisteesta koostuvana lisäaineena.
                           
                        
                              3.
                           
                           
                              Suojatoimenpiteet on toteutettava niiden kansallisten asetusten mukaisesti, joilla EU:n työterveys- ja työturvallisuuslainsäädäntö, mukaan lukien direktiivit 89/391/ETY, 89/656/ETY, 92/85/ETY ja 98/24/EY, on pantu täytäntöön. Käsittelyn aikana on käytettävä suojakäsineitä, hengityssuojaa sekä silmien suojainta direktiivin 89/686/ETY mukaisesti.
                           
                        
                              4.
                           
                           
                              Suositeltu jodin kokonaisenimmäispitoisuus täysrehuissa:
                              
                                          —
                                       
                                       
                                          hevoseläimille 3 mg/kg,
                                       
                                    
                                          —
                                       
                                       
                                          koirille 4 mg/kg,
                                       
                                    
                                          —
                                       
                                       
                                          kissoille 5 mg/kg,
                                       
                                    
                                          —
                                       
                                       
                                          maidontuotantoon tarkoitetuille märehtijöille 2 mg/kg ja
                                       
                                    
                                          —
                                       
                                       
                                          muniville kanoille 3 mg/kg.
                                       
                                    
                        
               
                  24. kesäkuuta 2025
               
            
                  3b203
               
               
                  —
               
               
                  Pinnoitettu rakeistettu vedetön kalsiumjodaatti
               
               
                  
                     Lisäaineen koostumus
                  
                  Pinnoitettu rakeistettu vedetön kalsiumjodaattivalmiste, jonka jodipitoisuus on 1–10 %
                  Pintakäsittely- ja dispergointiaineet (valinnan mukaan polyoksietyleeni (20), sorbitaanimonolauraatti (E432), glyserolipolyetyleeniglykolirisiinioleaatti (E484), polyetyleeniglykoli(300), sorbitoli (E420ii) ja maltodekstriini): < 5 %.
                  Rehuaineet (kalsiummagnesiumkarbonaatti, kalsiumkarbonaatti, maissintähkät) granulointiaineina.
                  Partikkelit < 50 μm: < 1,5 %.
                  
                     Tehoaineen kuvaus
                  
                  Kemiallinen kaava: Ca(IO3)2
                  
                  CAS-numero: 7789-80-2
                  
                     Analyysimenetelmät
                      (1)
                  
                  Kalsiumjodaatin määrittäminen rehun lisäaineesta:
                  
                              —
                           
                           
                              Titrimetria – Food Chemicals Codex monograph; tai
                           
                        
                              —
                           
                           
                              Titrimetria – European Pharmacopoeia monograph (Eur.Ph. 6 01/2008:20504).
                           
                        Kalsiumin kokonaismäärän määrittäminen rehun lisäaineesta:
                  
                              —
                           
                           
                              Atomiabsorptiospektrometria AAS (EN ISO 6869:2000); tai
                           
                        
                              —
                           
                           
                              Induktiivisesti kytkettyyn plasmaan perustuva atomiemissiospektrometria, ICP-AES (EN 15510:2007).
                           
                        Jodin kokonaismäärän määrittäminen esiseoksissa, rehuaineissa ja rehuseoksissa:
                  
                              —
                           
                           
                              Induktiivisesti kytkettyyn plasmaan perustuva massaspektrometria, ICP-MS (EN 15111:2007).
                           
                        
               
                  Kaikki lajit
               
               
                  —
               
               
                  —
               
               
                  Hevoseläimet: 4 (yhteensä)
                  Maidontuotantoon tarkoitetut märehtijät ja munivat kanat: 5 (yhteensä)
                  Kalat: 20 (yhteensä)
                  Muut eläinlajit tai –ryhmät 10 (yhteensä)
               
               
                  
                              1.
                           
                           
                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.
                           
                        
                              2.
                           
                           
                              Suositeltu jodin kokonaisenimmäispitoisuus täysrehuissa:
                              
                                          —
                                       
                                       
                                          hevoseläimille 3 mg/kg,
                                       
                                    
                                          —
                                       
                                       
                                          koirille 4 mg/kg,
                                       
                                    
                                          —
                                       
                                       
                                          kissoille 5 mg/kg,
                                       
                                    
                                          —
                                       
                                       
                                          maidontuotantoon tarkoitetuille märehtijöille 2 mg/kg ja
                                       
                                    
                                          —
                                       
                                       
                                          muniville kanoille 3 mg/kg.
                                       
                                    
                        
               
                  24. kesäkuuta 2025
               
            
         (1)  Yksityiskohtaisia tietoja analyysimenetelmistä seuraavassa Euroopan unionin vertailulaboratorion osoitteessa: https://ec.europa.eu/jrc/en/eurl/feed-additives/evaluation-reports
      
         (2)  Neuvoston direktiivi 89/391/ETY, annettu 12 päivänä kesäkuuta 1989, toimenpiteistä työntekijöiden turvallisuuden ja terveyden parantamisen edistämiseksi työssä (EYVL L 183, 29.6.1989, s. 1).
      
         (3)  Neuvoston direktiivi 89/656/ETY, annettu 30 päivänä marraskuuta 1989, työntekijöiden työpaikalla käyttämille henkilönsuojaimille turvallisuutta ja terveyttä varten asetettavista vähimmäisvaatimuksista (EYVL L 393, 30.12.1989, s. 18).
      
         (4)  Neuvoston direktiivi 92/85/ETY, annettu 19 päivänä lokakuuta 1992, toimenpiteistä raskaana olevien ja äskettäin synnyttäneiden tai imettävien työntekijöiden turvallisuuden ja terveyden parantamisen kannustamiseksi työssä (EYVL L 348, 28.11.1992, s. 1).
      
         (5)  Neuvoston direktiivi 98/24/EY, annettu 7 päivänä huhtikuuta 1998, työntekijöiden terveyden ja turvallisuuden suojelemisesta työpaikalla esiintyviin kemiallisiin tekijöihin liittyviltä riskeiltä (EYVL L 131, 5.5.1998, s. 11).
      
         (6)  Neuvoston direktiivi 89/686/ETY, annettu 21 päivänä joulukuuta 1989, henkilönsuojaimia koskevan jäsenvaltioiden lainsäädännön lähentämisestä (EYVL L 399, 30.12.1989, s. 18).